 لاهور (ويب ڊيسڪ) لاهور جي مقامي عدالت قومي ڪرڪيٽ ٽيم جي ڪپتان بابر اعظم ۽ سندس گهر ڀاتين کي جنسي زيادتي جو الزام هڻندڙ عورت کي هراسان نه ڪرڻ جو حڪم ڏئي ڇڏيو. بابر اعظم تي سنگين الزام هڻندڙ عورت حاميزا جي درخواست تي ايڊيشنل سيشن جج عابد رضا جي عدالت ۾ ٻڌڻي ٿي. عورت عدالت کي ٻڌايو ته بابر اعظم خلاف الزامن جو ڪيس داخل ڪرڻ کانپوءِ پيءَ، ڀائرن ۽ پوليس طرفان ڪيس واپس وٺڻ لاءِ دٻاءُ وڌو پيو وڃي. عدالت ڪرڪيٽر بابر اعظم ۽ سندس فيملي کي عورت کي هراسان ڪرڻ کان روڪي ڇڏيو. واضح رهي ته ڪجهه ڏينهن اڳ حاميزا لاهور پريس ڪلب ۾ پريس ڪانفرنس ڪندي الزام هنيو هو ته بابر اعظم شادي جو ڏٽو ڏئي کيس ڪيترائي ڀيرا جنسي زيادتي جو نشانو بڻايو.